ΓΡΑΠΤΗ ΕΡΩΤΗΣΗ E-2312/00

υποβολή: Marco Cappato (TDI) προς το Συμβούλιο

(11 Ιουλίου 2000)

Θέμα: Ειδική επιχειρησιακή ομάδα των αστυνομικών διοικητών της Ευρώπης

Ο πίνακας αποτελεσμάτων που εκπόνησε η Επιτροπή και ενσωμάτωσε στο πρόγραμμά της η Γαλλική Προεδρία, προβλέπει τη θέσπιση μίας Ειδικής επιχειρησιακής ομάδας των αστυνομικών διοικητών της Ευρώπης που σκοπό έχει να αναπτύξει την επιχειρησιακή συνεργασία ανάμεσα στις αστυνομικές δυνάμεις και να προωθήσει την κατάρτιση των προσώπων που ασκούν καθήκοντα στον τομέα της δημόσιας ασφάλειας σε επίπεδο ΕΕ. Το Συμβούλιο ξεκίνησε προφανώς τις συζητήσεις επί τη βάσει εγγράφου που παρουσίασε το Ηνωμένο Βασίλειο ενώ η Επιτροπή προβλέπει ότι το Συμβούλιο θα λάβει απόφαση επί τη βάσει προτάσεως της Επιτροπής ή πρωτοβουλίας κράτους μέλους. Στον πίνακα αποτελεσμάτων της η Γαλλική Προεδρία κάνει μνεία σε μία διάρθρωση σύνδεσης ανάμεσα στις αρμόδιες αρχές των αστυνομιών της ΕΕ η οποία έχει το καθήκον να εξετάζει και να αναπτύσσει τους στρατηγικούς προσανατολισμούς και προαναγγέλλει τη διεξαγωγή μίας δεύτερης συνεδρίασης στις 14 και 15 Σεπτεμβρίου 2000 ενώ, όπως φαίνεται, έχει ήδη διεξαχθεί μία πρώτη συνεδρίαση τον Απρίλιο.

Προτίθεται το Συμβούλιο να απαντήσει στα ακόλουθα ερωτήματα:

- Πώς ακριβώς ιδρύθηκε η διάρθρωση αυτή και ποιοι είναι οι συγκεκριμένοι στόχοι της;

- Σε ποια νομική βάση θα εδραιωθεί η θεσμοποίησή της;

- Πόσες και ποιες συνεδριάσεις έχει διεξαγάγει μέχρι σήμερα;

- Ποιοι είναι οι κανόνες λειτουργίας και οργάνωσής της;

- Ποιος συμμετείχε, ή συμμετέχει, στις συνεδριάσεις;

- Διαθέτει γραμματεία;

- Ποιες είναι οι γλώσσες εργασίας που χρησιμοποιούνται;

- Ποια ήταν, ή είναι, τα θέματα στην ημερήσια διάταξή της;

- Κρατήθηκαν πρακτικά κατά τις μέχρι σήμερα συνεδριάσεις και προβλέπεται η σύνταξη πρακτικών για τις προσεχείς συνεδριάσεις;

- Ποιος μπορεί να συμμετάσχει;

- Ποια συμπεράσματα ή αποφάσεις έχουν εγκριθεί;

- Ποιο είναι το μελλοντικό πρόγραμμα εργασίας αυτής τηςπηρεσίας;

- Ποιες είναι οι σχέσεις της με την Europol, την Eurojust, τον Olaf, την Interpol και τις εθνικές αστυνομίες;

Απάντηση

(10 Νοεμβρίου 2000)

1. Το Ευρωπαϊκό Συμβούλιο του Τάμπερε της 15ης και 16ης Οκτωβρίου 1999 ζήτησε, στοπ' αριθμόν 44 συμπέρασμά του, τη σύσταση επιχειρησιακής ομάδας εργασίας των Ευρωπαίων Αρχηγών Αστυνομίας με σκοπό αφενός την ανταλλαγή, σε συνεργασία με την Ευρωπόλ, εμπειριών, κατευθυντηρίων γραμμών και πληροφοριών για τις τρέχουσες τάσεις του διασυνοριακού εγκλήματος και αφετέρου τη συμβολή στην κατάστρωση σχεδίων δράσης.

2. Το Συμβούλιο ενημερώνει το αξιότιμο μέλος ότι, στα πλαίσια του στόχου αυτού, η Προεδρία οργάνωσε στη Λισσαβώνα στις 7 και 8 Απριλίου 2000 άτυπη συνεδρίαση των ευρωπαίων αρχηγών της αστυνομίας με τη συμμετοχή της Ευρωπαϊκής Επιτροπής, της Γενικής Γραμματείας του Συμβουλίου και της Ευρωπόλ, προκειμένου να πραγματοποιήσουν κοινή εξέταση, στα πλαίσια της σύστασης του Τάμπερε. Δεκατρία από τα δεκαπέντε κράτη μέλη εκπροσωπήθηκαν στην εν λόγω συνεδρίαση, στην οποία έγινε διερμηνεία από και προς τα αγγλικά, τα γαλλικά και τα πορτογαλικά. Η Προεδρίαπέβαλε στο Συμβούλιο της 29ης Απριλίου 2000 (ΔΕΥ) έκθεση με τα αποτελέσματα των συζητήσεων που πραγματοποιήθηκαν κατά την πρώτη άτυπη συνεδρίαση των ευρωπαίων διευθυντών και αρχηγών της αστυνομίας.

3. Στις 14 και 15 Σεπτεμβρίου 2000, η γαλλική προεδρία διοργάνωσε στο Παρίσι τη δεύτερη συνεδρίαση των Γενικών Διευθυντών των αστυνομιών των χωρών της Ευρωπαϊκής Ένωσης, στην οποία συμμετείχαν δεκατέσσερα από τα δεκαπέντε κράτη μέλη. Κατά τη συνεδρίαση έγινε διερμηνεία από και προς όλες τις επίσημες γλώσσες της Κοινότητας.

Συζητήθηκαν τρία θέματα: Η θέση σε κυκλοφορία του ευρώ, η καταπολέμηση των δικτύων παράνομης μετανάστευσης και η ευπρόσιτη αστυνομία. Τα συμπεράσματα της Προεδρίας θα περιληφθούν σε επίσημο κείμενο του Συμβουλίου που θαποβληθεί προς ενημέρωση στο Συμβούλιο (Δικαιοσύνη και Εσωτερικές Υποθέσεις).

4. Κατά την πρώτη συνεδρίαση σχετικά με τη διάρθρωση της ειδικής επιχειρησιακής ομάδας, οι συμμετέχοντες συμφώνησαν ιδίως ως προς τις ακόλουθες αναγκαιότητες:

α) Είναι απαραίτητο να δημιουργηθεί μια χαλαρή ομάδα εξελικτικού και τον πρώτο καιρό άτυπου χαρακτήρα, που θα χρησιμεύσει ως φόρουμ προβληματισμού και συμβολής της ανωτάτης ιεραρχίας των αστυνομιών των κρατών μελών και της Ευρωπόλ, με τη συμμετοχή της Ευρωπαϊκής Επιτροπής και της Γενικής Γραμματείας του Συμβουλίου ώστε να μπορέσει να γεννηθεί, στον τομέα της συνεργασίας μεταξύ αστυνομιών, ένας χώρος ελευθερίας, ασφάλειας και δικαιοσύνης.

β) Είναι απαραίτητο να θεσπιστεί κατ' αρχήν μία συνεδρίαση ανά Προεδρίαπό την ευθύνη του προεδρεύοντος κράτους μέλους, δίχως να αποκλειστεί η δυνατότητα να συγκαλούνται στο μέλλον έκτακτες συνεδριάσεις για συγκεκριμένα θέματα που συνιστούν κοινά μελήματα. Των συνεδριάσεων αυτών θα μπορούν ενδεχομένως να προηγούνται συνεδριάσεις εμπειρογνωμόνων.

γ) Το άτυπο αυτό φόρουμ δεν πρέπει επ' ουδενί να συγχέεται με τις ομάδες τις θεσμοθετημένες σε επίπεδο Συμβουλίου της Ευρωπαϊκής Ένωσης ούτε να τις επικαλύπτει, όπως δεν πρέπει να επικαλύπτει τη δράση της Ευρωπόλ δυνάμει της σύμβασης.

δ) Είναι απαραίτητο να συνεισφέρει η ομάδα αυτή στον καθορισμό κοινών στρατηγικών ενίσχυσης της αστυνομικής συνεργασίας και δη στον τομέα της καταπολέμησης του διασυνοριακού οργανωμένου εγκλήματος σε τομείς που σε πρώτη φάση συμπίπτουν με τους τομείς που μνημονεύθηκαν στο Τάμπερε, δηλαδή με το λαθρεμπόριο ναρκωτικών, την εμπορία ανθρώπων και την τρομοκρατία.

ε) Οι αναλύσεις και οι συμβολές αυτής της ομάδας επιχειρησιακής συνεργασίας είναι ανάγκη να έχουν ταυτόχρονα ως στόχο τον προσδιορισμό κοινών επιχειρησιακών στρατηγικών και δράσεων όσον αφορά τη διαφύλαξη της δημόσιας τάξης, κάθε φορά που θα συμβαίνουν γεγονότα δυνάμενα να τη θέσουν σε κίνδυνο.

στ) Στη σύνθεση της ομάδας επιχειρησιακής συνεργασίας είναι ανάγκη να ληφθούνπ' όψη, χάριν της αρχής της ευελιξίας, οι οργανωτικές διαφορές και οι συγκεκριμένες αρμοδιότητες των αστυνομικών θεσμών των κρατών μελών.

ζ) Είναι απαραίτητο δεδομένου του εξελικτικού της χαρακτήρα να πραγματοποιηθεί αξιολόγηση της λειτουργίας της ομάδας επιχειρησιακής συνεργασίας το Δεκέμβριο του 2001, στα πλαίσια της γενικής αξιολόγησης της προόδου που σημείωσε ηλοποίηση των συμπερασμάτων του Τάμπερε.

Η Προεδρία καταγράφει την εκπεφρασμένη επιθυμία να συμμετάσχουν εν καιρώ τω δέοντι στις συνεδριάσεις της επιχειρησιακής ομάδας συνεργασίας οι αρχηγοί της αστυνομίας τωνποψηφίων χωρών.